3o/ C. PLINII HIST. NAT. LIB. XVIII. 



tia : Serenda ea in tenuiore terra , quae non multo 

 indigent succo, ut cytisus : et, clcere excepte, legumina 

 quae velluntur e terra , non subsecantur. Unde et legu- 

 mina appellata , quia ita leguntur. In pingui autem , 

 quae cibi sunt majoris, ut olus, triticum, siligo, linum. Sic 

 ergo tenue solum hordeo dabitur : minus enim alimenti 

 radix poscit : lenior terra , densiorque tritico. In loco 

 humili far adoreum , potius quam triticum , seretur : 

 temperato, et triticum , et hordeum. Colles robustius, sed 

 minus , reddunt triticum. Far et siligo , et cretosum , et 

 uliginosum solum sortiuntur. 



18. Et frugibus ostentum semel (quod equidem in- 

 venerim ) accidit , P. jEHo , Cn. Cornelio coss. quo anno 

 superatus est Annibal : in arboribus enim tum nata pro- 

 duntur frumenta. 



Diversitas gentium in sationibus. 



XLVII. Et quoniam de frugum terraeque generibus 

 abunde diximus, nunc de arandi ratione dicemus, ante 

 omnia ^gypti facilitate commemorata. Nilus ibi coloni 

 vice fungens , evagari incipit , ut diximus , a solstitio , 

 aut nova luna: ac primo lente, deinde vehementius, quam- 

 diu in Leone sol est. Mox pigrescit in Virginem trans- 



